નલિન કોટડિયા પોતાની ધરપકડથી બચવા માટે હવાતિયા મારી રહ્યા છે. જેના કારણે તેઓ સીઆઇડી ક્રાઇમ સમક્ષ હાજર થવાના બદલે ઉપરથી સીઆઇડીએ તેની કાર્યવાહી કરવી તેવી સલાહ આપી રહ્યા છે. જો કે સીઆઇડીએ નલિન કોટડીયાનો રોલ પણ સ્પષ્ટ કરી દીધો જ છે. તેમણે તોડપાણી કરીને આપેલા ૨૫ લાખ રૂપિયા પણ રિકવર કરી લીધા છે. જેના કારણે તેમણે બચાવમાં કંઇ કહેવુ હોય તો તે બાબતે પણ તક આપી છે. તેમ છતાં કોટડીયા ભાગતા ફરે છે. જેથી સીઆઇડીએ તેમની ધરપકડ કરવા માટે ગાળિયો મજબુત કરી દીધો છે. સીઆઇડી ક્રાઇમની ત્રણ ટીમોએ અમરેલીના આરોપી એસ.પી જગદીશ પટેલના વહીવટદાર ધર્મેન્દ્ર પવારને પકડવા માટે સુરત, અમરેલી અને રાજકોટમાં પોલીસે ધામા નાખ્યા છે. ધર્મેન્દ્ર પવાર પાસે જગદીશ પટેલના ૮૦ લાખ રિ-કવર કરવા માટે પોલીસ તેણે શોધી રહી છે.